b"\n_START_ARTICLE_\nPir\xc3\xa0mide de Ball\n_START_SECTION_\nHist\xc3\xb2ria\n_START_PARAGRAPH_\nLa pir\xc3\xa0mide va rebre el seu nom del Tinent Henry Ball, que la va descobrir l'any 1788 al mateix temps que l'Illa de Lord Howe. Es creu que la primera persona que va trepitjar la pir\xc3\xa0mide va ser el ge\xc3\xb2leg Henry Wilkinson, del Departament de Mines de Nova Gal\xc2\xb7les del Sud, l'any 1882. _NEWLINE_Es va coronar el seu cim per primera vegada el 14 de febrer de 1965, dia en qu\xc3\xa8 ho va aconseguir un equip d'escaladors del Club d'Escalada Sydney Rock, format per Bryden Allen, John Davis, Jack Pettigrew i David Witham._NEWLINE_Va haver-hi un intent anterior, en 1964, realitzat per un altre equip de Sidney compost per l'aventurer Dick Smith (que tenia llavors nom\xc3\xa9s 20 anys) i altres membres del moviment Scout. Es van veure for\xc3\xa7ats a tornar al cinqu\xc3\xa8 dia d'escalada, ja que es van quedar sense menjar i aigua. En 1979 Smith va tornar a la pir\xc3\xa0mide, juntament amb els escaladors John Worrall i Hugh Ward, i van aconseguir arribar al cim, on van desplegar una bandera de Nova Gal\xc2\xb7les del Sud regalada pel Premier Neville Wran i van declarar l'illa com a territori australi\xc3\xa0 (una formalitat que sembla que no s'havia realitzat amb anterioritat)._NEWLINE_En 1982 es va prohibir la pr\xc3\xa0ctica de l'escalada en la pir\xc3\xa0mide, mitjan\xc3\xa7ant una esmena a l'Acta de l'Illa de Lord Howe, i en 1986 el Consell de l'Illa de Lord Howe va prohibir l'acc\xc3\xa9s a la pir\xc3\xa0mide. En 1990 va canviar la pol\xc3\xadtica, de manera que es va permetre alguna activitat d'escalada, sota unes condicions molt estrictes. En els \xc3\xbaltims anys, per poder realitzar escalada a l'illa es requereix fer una sol\xc2\xb7licitud al ministre competent._NEWLINE_En 2000/2001 s'hi van trobar exemplars de l'Insecte pal de l'illa de Lord Howe (Dryococelus australis). En l'ascensi\xc3\xb3 frustrada de 1964, Dave Roots va tornar amb una fotografia de l'insecte, que es creia extingit. El seu grup d'escaladors va informar que havien vist insectes morts. En els anys seg\xc3\xbcents es van trobar m\xc3\xa9s insectes morts, per\xc3\xb2 no es va aconseguir trobar cap esp\xc3\xa8cimen viu.\n_START_SECTION_\nFauna\n_START_PARAGRAPH_\nEn 2001, un equip d'entom\xc3\xb2legs i conservacionistes va aterrar en la Pir\xc3\xa0mide de Ball per tra\xc3\xa7ar un mapa de la seva flora i fauna. Per a la seva sorpresa, van redescobrir la poblaci\xc3\xb3 d'insecte pal de l'Illa de Lord Howe (Dryococelus australis) que viu en una \xc3\xa0rea 6 x 30 m. a una altura de 100 m. per sobre de la l\xc3\xadnia de costa, sota un \xc3\xbanic arbust de Melaleuca howeana. L'arbust creixia en una esquerda petita, on l'aigua es filtrava per les esquerdes de les roques subjacents. Aquesta humitat va afavorir el creixement de plantes relativament exuberants que havien, amb el temps, donat lloc a una acumulaci\xc3\xb3 de restes de plantes, de diversos metres de profunditat. formant la petita extensi\xc3\xb3 de s\xc3\xb2l. La poblaci\xc3\xb3 d'insectes pal era molt petita, de nom\xc3\xa9s 24 individus. Dues parelles van ser portades a dos zool\xc3\xb2gics del Pac\xc3\xadfic per criar noves poblacions. Aquesta expedici\xc3\xb3 va n\xc3\xa9ixer de la informaci\xc3\xb3 aportada per Dave Roots, que havia portat la fotografia d'un insecte, que el Museu d'Austr\xc3\xa0lia li va dir que es pensava que estava extint."